વિજય નેહરા સોલીડ વેસ્ટ મેનેજમેન્ટ તથા ટ્રાફિક મેનેજમેન્ટ પર ફોકસ કરી રહ્યા છે. નોકરીના સમયે બહાર ફરવા નીકળી જતા કર્મચારીઓ પર અંકુશ મેળવવામાં તેમને ઘણી સફળતા મળી છે. નહેરા મેહસૂલમાંથી આવેલા ડેપ્યુટી કમિશનરોને ફીલ્ડ પર રેગ્યુલર ઉતારે તો સારું બાકી, 8 કલાકમાંથી 6 કલાક ઓફિસના એસીમાં બેસી કામ કેટલું મોડું થાય તેના કારણો ફાઇલોમાં ટાંક્યા કરતા હોય છે. આમ તો, કમિશનરની છાપ કડક અધિકારી તરીકેની છે. સાથોસાથ તેઓ લોકોના પ્રશ્નો હકારાત્મક રીતે ઉકેલવામાં માહેર છે. બન્ને અધિકારીઓને સાથે જોતાં શહેરને કંઇક તો ફાયદો થશે એ ચોક્કસ જણાઇ રહ્યું છે.